શહેરમાં વિતેલા ૨૦ કલાકમાં પોણા ચાર ઈંચ વરસાદ ખાબક્યો હતો. સમી સાંજે વીજળીના કડાકા સાથે ધોધમાર વરસાદ ખાબકતાં શહેરના રસ્તાઓ પર પાણી ફરી વળ્યાં હતાં. નોકરી-ધંધા પરથી ઘરે પરત ફરતાં અનેક લોકો અટવાઈ ગયા હતાં. ઠેર-ઠેર ટ્રાફિકજામના દૃશ્યો સર્જાયા હતા. વરસાદ દરમિયાન ૭ સ્થળે ઝાડ પડયાં હતા, જેમાં ચાર વાહનો દબાઈ ગયા હતાં, જ્યારે તુલસીવાડીમાં મંદિર પાસે દીવાલ પડી ગઈ હતી અને કારેલીબાગમાં વીજ પોલ જમીનદોસ્ત થઈ ગયો હતો. તેમજ કેટલાક સ્થળે ર્હોિડગ્સ-બેનર્સ પડી ગયા હતાં. જોકે સદ્નસીબે કોઈ જાનહાનિ નોંધાઈ ન હતી. દીવ-દમણમાં ૨૪ કલાકમાં અતિ ભારે વરસાદની હવામાન ખાતાએ આગાહી આપી છે. વડોદરા અને આસપાસના વિસ્તારોમાં ભારે વરસાદની શક્યતા છે.